Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [7. számú melléklet a 8/2001. (I. 26.) FVM rendelethez]
Paragraph Index: 626

7. ELJÁRÁS 7.1. A standard görbe elkészítése Vigyük a biuret standard (4.6.) oldat 0, 2, 5, 10, 20, 25 és 50 ml-es részleteit egy 7 db 100 ml mérõlombikból álló mérõlombik-sorozatba. A térfogatot egészítsük ki vízzel kb. 50 ml-re, semlegesítsük 0,1 mol/l kénsavval (4.2.). Adjunk hozzá 20 ml-t a lúgos tartarát oldatból (4.4.), majd 20 ml-t a réz-szulfát oldatból (4.5.). Megjegyzés: Ezeket az oldatokat két pontos bürettával kell bemérni vagy még jobb pipettával. Töltsük fel a mérõlombikokban lévõ oldatokat vízzel 100 ml-re, keverjük össze, és hagyjuk állni 15 percig 30 ± 2 ˚C-on. A „0” biuret tartalmú oldattal szemben mérjük a többi oldat abszorbanciáját kb. 546 nm hullámhosszon megfelelõ hosszúságú küvettában. Rajzoljuk fel a kalibrációs görbét, az abszorbanciát az ordinátán, a biuret mg-ban megadott megfelelõ mennyiségeit pedig az abszcisszán. 7.2. A vizsgálandó oldat elkészítése Mérjük be az elõkészített minta 10 g-ját 0,001 pontossággal; oldjuk fel kb. 150 ml vízben egy 250 ml mérõlombikban, majd töltsük jelig. Szûrjük le, ha szükséges. 1 A biuretet elõzetesen 10%-os ammónia oldattal, majd acetonnal történõ mosással és vákuumszárítással tisztíthatjuk. 2 Lásd 9. függelék. 2003/49. szám

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes